Maar dit is Jean Oosthuizen van Kerkbode se gesprek met die vorige moderator van die VGK, prof Thias Kgatla wat my aan die dink gesit het. Die vraag: “Met watter voorveronderstellings lees mense Belhar?” het by my ontstaan. Kgatla meen “die debat vir of teen homoseksualiteit mag nooit met voorveronderstellings vanuit die Belydenis van Belhar gevoer word nie. Dit sal onwys wees, veral in gemeenskappe wat nie bemagtig is om die Bybel op ’n gebalanseerde manier te lees nie. Die debat oor homoseksualiteit moet op grond van die Bybel self geargumenteer word. Te veel mense wat dié belydenis wil gebruik om homoseksualiteit te regverdig, doen dit as ’n laaste poging om hulle saak te stel, nadat hulle nie daarin kon slaag om dit vanuit die Skrif te doen nie. Baie mense het beledig gevoel toe ongelyksoortige redes vir die aanvaarding van homoseksualiteit aangevoer is om ’n argument te stel. Ek dink daar is genoeg getuienis in die Bybel waarop ’n mens kan reken wanneer oor homoseksualiteit gedebatteer word.”
Belhar is gevolglik niks anders as die teologiese begronding vir die Marxistiese revolusie nie. Dit is eenvoudig boos.
* Jesaja bevestig dat God die God is van die hele wêreld, en dit in die konteks van sy verbintenis ook met Israel: “Hy wat jou gemaak het, is jou man, sy Naam is die Here die Almagtige. Die Heilige van Israel is jou Verlosser; Hy word DIE GOD VAN DIE HELE WêRELD genoem” – Jes 54:5. God is nie beperk tot Israel nie, en sy genade, genadiglik, ook nie.
Dit is ook waarom Jesus dan ook ALLE MENSE (Jode, Christene en heidene) by die wederkoms verdeel in die metaforiese bokke en skape (Matt 25), en die onderskeiding tussen die groepe maak op grond van hulle barmhartige omgee vir dié wat nie vir hulleself kan sorg nie. Hoekom? Omdat God self só is, Hy gee om vir dié wat swaar kry, maak nie saak wie hulle is of waar hulle is nie. En waar ons ‘n beker koue water vir iemand gee, maak nie saak of hy of sy ‘n gelowige is of nie, dit gereken word asof ons dit vir God gegee of gedoen het. God hanteer doodgewoon nie (bv) geweldenaars dieselfde as dié wat ly onder geweld nie. Sy genade is vir almal, maar waar mense nie genade bewys aan dié wat dit nodig het nie, staan God die genadeloses teë (tot hulle tot inkeer kom) en kom op vir dié wat genadeloos hanteer word, en vra sy kerk om Hom hierin na te volg.
Ek aanvaar jou bona fides dat jy nie reken God is onbarmhartig teenoor armes en noodlydendes nie. Waar jy egter mense wat van jou verskil as ongereformeerd afmaak, en hulle uitsprake as onmoontlik afmaak, raak dit net te dik vir ‘n daalder. Hoekom verskil jy nie net, Wynand, sonder om dié met wie jy verskil allerlei etikette toe te dig nie?
Ek het uiteindelik nie ‘n probleem dat jy nie die frase in Belhar wil aanvaar nie. Dit is jou goeie reg. Ek het egter ‘n probleem as jy dié wat dit wil aanvaar en vir wie dít die evangelie verkondig, as Marxiste en ongereformeerdes uitkryt. Daarmee skryf jy ‘n hele paar kerke in ons land en in die wêreld doodgewoon af. Dit is arrogant en toon geen respek nie.